Priekšlikums PADOMES ĪSTENOŠANAS LĒMUMS, ar ko Itālijas Republikai atļauj piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu /* COM/2010/0396 galīgā redakcija - NLE 2010/0213 */





[pic] | EIROPAS KOMISIJA | Briselē, 23.7.2010 COM(2010)396 galīgā redakcija 2010/0213 (NLE) Priekšlikums PADOMES ĪSTENOŠANAS LĒMUMS, ar ko Itālijas Republikai atļauj piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu PASKAIDROJUMA RAKSTS PRIEKšLIKUMA KONTEKSTS | Priekšlikuma pamatojums un mērķi Saskaņā ar 395. panta 1. punktu 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (turpmāk “PVN direktīva”) Padome pēc Komisijas priekšlikuma ar vienprātīgu lēmumu var atļaut jebkurai dalībvalstij piemērot īpašus pasākumus, lai atkāptos no minētās direktīvas noteikumiem ar nolūku vienkāršot PVN iekasēšanas procedūru vai nepieļaut noteiktu veidu nodokļu nemaksāšanu vai izvairīšanos no nodokļu maksāšanas. Vēstulē, kas Komisijas Ģenerālsekretariātā reģistrēta 2009. gada 10. decembrī, Itālijas Republika lūdza atļauju turpināt piemērot atbrīvojumu no nodokļiem tādiem nodokļa maksātājiem, kuru gada apgrozījums nav lielāks par EUR 30 000. Saskaņā ar Direktīvas 2006/112/EK 395. panta 2. punktu Komisija 2010. gada 11. janvāra vēstulē informēja pārējās dalībvalstis par Itālijas Republikas pieprasījumu. Komisija 2010. gada 12. janvāra vēstulē paziņoja Itālijas Republikai, ka tās rīcībā ir visa pieprasījuma izvērtēšanai nepieciešamā informācija. | Vispārīgais konteksts PVN direktīvas XII sadaļas 1. iedaļā dalībvalstīm paredzēta iespēja mazajiem uzņēmumiem piemērot īpašas shēmas, tostarp iespēja piemērot atbrīvojumu no nodokļa tādiem nodokļa maksātājiem, kuru gada apgrozījums ir mazāks par kādu konkrētu summu. Šis atbrīvojums nozīmē to, ka nodokļa maksātājam nav jāiekasē PVN par piegādēm un rezultātā nodokļa maksātājs nevar atgūt PVN, kas samaksāts par piegādi. Šo pasākumu pirmoreiz ieviesa saskaņā ar Padomes Direktīvas 67/228/EEK 14. pantu. Tomēr dalībvalstis, kuras nav izmantojušas minētajos noteikumos paredzēto izvēles iespēju, pēc tam saskaņā ar 24. panta 2. punkta b) apakšpunktu Direktīvā 77/388/EEK, kas tagad pārstrādāts kā PVN direktīvas 285. panta pirmā daļa, varēja atbrīvot no PVN tikai tādus nodokļa maksātājus, kuru gada apgrozījums nav lielāks par EUR 5000. Itālijas Republika neizmantoja Padomes Direktīvas 67/228/EEK 14. pantā paredzēto izvēles iespēju. Tā kā ievērojamam skaitam nodokļa maksātāju ir ļoti mazs gada apgrozījums, Itālijas Republika 2007. gadā lūdza atļauju piemērot atkāpi, lai mazajiem tirgotājiem vienkāršotu PVN saistības un valsts nodokļu administrācijai atvieglotu nodokļu iekasēšanu. Ar Padomes Lēmumu 2008/737/EK (OV L 249, 18.9.2008., 13. lpp) Itālijas Republikai tika atļauts līdz 2010. gada 31. decembrim atbrīvot no PVN nodokļa maksātājus, kuru gada apgrozījums nav lielāks par EUR 30 000, ar iespēju palielināt šo robežvērtību, lai saglabātu tās patieso vērtību. Itālijas Republika tagad ir lūgusi pagarinājumu šim pasākumam, kas nodokļa maksātājiem nav obligāts. Komisija 2004. gada 29. oktobra priekšlikumā direktīvai par PVN saistību vienkāršošanu (COM(2004) 728 galīgā redakcija) iekļāva noteikumus, kuru mērķis ir atļaut dalībvalstīm piemērot atbrīvojumu no nodokļa tādiem nodokļa maksātājiem, kuru gada apgrozījums nepārsniedz EUR 100 000 robežvērtību, un noteica, ka šo robežvērtību katru gadu var atjaunināt. Tomēr šajā posmā Padome vēl joprojām nav panākusi vienošanos par minēto priekšlikumu. No informācijas, ko sniedza Itālijas Republika, izriet, ka šī pasākuma piemērošana galīgajā patēriņa posmā iekasējamo kopējo aplēsto nodokļu ieņēmumu summu ir samazinājusi mazāk nekā par 0,2 %, kas atbilst aplēsēm laikā, kad sākotnējā atkāpe tika piešķirta. Tāpēc ierosināts vēl pagarināt atkāpi uz laiku līdz 2013. gada 31. decembrim, vai līdz stājas spēkā direktīva par gada apgrozījuma robežvērtību, līdz kurai nodokļa maksātājus var atbrīvot no PVN, atkarībā no tā, kura diena ir agrāk. | Spēkā esošie noteikumi priekšlikuma jomā Komisija 2004. gadā iesniedza priekšlikumu palielināt līdz EUR 100 000 gada apgrozījuma robežvērtību, kuru dalībvalstis var piemērot (COM(2004) 728 galīgā redakcija) nodokļa maksātāju atbrīvošanai no PVN. | Atbilstība pārējiem Savienības politikas virzieniem un mērķiem Nav attiecināma. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | Neattiecas. | Ekspertu atzinumu pieprasīšana un izmantošana | Neatkarīgu ekspertu atzinums nebija vajadzīgs. | Ietekmes novērtējums Lēmuma mērķis ir turpināt vienkāršošanas pasākumu, kas atceļ daudzas PVN saistības uzņēmumiem, kuru darbības gada apgrozījums nav lielāks par EUR 30 000, un tādējādi tam ir iespējama pozitīva ietekme. Šī ietekme jebkurā gadījumā būs neliela, jo ierobežots ir gan atkāpes piemērošanas laiks, gan joma. | PRIEKšLIKUMA JURIDISKIE ASPEKTI | Ierosināto pasākumu kopsavilkums Atļauja Itālijas Republikai turpināt piemērot atkāpi no Direktīvas 2006/112/EK attiecībā uz vienkāršošanas pasākuma ieviešanu uzņēmumiem, kuru gada apgrozījums nav lielāks par EUR 30 000. | Juridiskais pamats Padomes 2006. gada 28. novembra Direktīvas 2006/112/EK par kopējo pievienotās vērtības nodokļu sistēmu (PVN direktīva) 395. pants. | Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. | Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. | Šis lēmums attiecas uz atļauju, ko piešķir dalībvalstij pēc tās pieprasījuma, un tas neuzliek nekādus pienākumus. | Ņemot vērā atkāpes ierobežoto darbības jomu, īpašais pasākums ir samērīgs ar izvirzīto mērķi. | Juridisko instrumentu izvēle | Ierosinātie juridiskie instrumenti: lēmums. | Citi instrumenti nebūtu piemēroti šāda(u) iemesla(u) dēļ. Saskaņā ar PVN direktīvas 395. pantu atkāpe no kopējiem PVN noteikumiem ir pieļaujama vienīgi ar Padomes atļauju, ko tā ar vienprātīgu lēmumu pieņem pēc Komisijas priekšlikuma. Padomes lēmums ir vispiemērotākais tiesību akts, jo to var adresēt atsevišķām dalībvalstīm. | IETEKME UZ BUDžETU | Priekšlikums neietekmē Savienības budžetu. | PAPILDU INFORMāCIJA | Pārbaudes/pārskatīšanas/turpināmības klauzula | Priekšlikumā ir iekļauta turpināmības klauzula. | 2010/0213 (NLE) Priekšlikums PADOMES ĪSTENOŠANAS LĒMUMS, ([...]. gada […]), ar ko Itālijas Republikai atļauj piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu[1] un jo īpaši tās 395. panta 1. punktu, ņemot vērā Eiropas Komisijas priekšlikumu, tā kā: 1. Vēstulē, kas Komisijas Ģenerālsekretariātā reģistrēta 2009. gada 10. decembrī, Itālija lūdza atļauju, atkāpjoties no Direktīvas 2006/112/EK 285. panta, turpināt piemērot atbrīvojumu no nodokļa konkrētiem nodokļa maksātājiem. Ar šo pasākumu šie nodokļa maksātāji arī turpmāk būs atbrīvoti no dažām vai visām saistībām attiecībā uz pievienotās vērtības nodokli (PVN), kā minēts Direktīvas 2006/112/EK XI sadaļas 2. līdz 6. iedaļā. 2. Komisija 2010. gada 11. janvāra vēstulēs informēja pārējās dalībvalstis par Itālijas lūgumu. Komisija 2010. gada 12. janvāra vēstulē paziņoja Itālijai, ka tās rīcībā ir visa informācija, kas vajadzīga, lai izvērtētu pieprasījumu. 3. Dalībvalstīm jau ir pieejama īpaša shēma mazajiem uzņēmumiem saskaņā ar Direktīvas 2006/112/EK XII sadaļu. Pagarinātais pasākums izdara atkāpi no minētās direktīvas 285. panta tikai tiktāl, ciktāl shēmas gada apgrozījuma robežvērtība ir lielāka nekā EUR 5000 robežvērtība. 4. Ar Padomes 2008. gada 15. septembra Lēmumu 2008/737/EK, ar ko Itālijas Republikai atļauj piemērot pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu[2], Itālijai tika atļauts atkāpes veidā līdz 2010. gada 31. decembrim piemērot atbrīvojumu no nodokļa tādiem nodokļa maksātājiem, kuru gada apgrozījums nav lielāks par EUR 30 000. Ņemot vērā, ka šī robežvērtības palielināšana samazinājusi PVN saistības mazākajiem uzņēmumiem, tomēr nodokļa maksātāji joprojām var izvēlēties parasto PVN režīmu, Itālijai jāatļauj turpmāk ierobežotu laiku piemērot pasākumu. 5. Savā 2004. gada 29. oktobra priekšlikumā Padomes direktīvai, ar ko groza Direktīvu 77/388/EEK nolūkā vienkāršot pievienotās vērtības nodokļa saistības[3], Komisija iekļāva noteikumus, kuru mērķis ir atļaut dalībvalstīm palielināt PVN atbrīvojuma shēmas gada apgrozījuma robežvērtību līdz EUR 100 000 vai ekvivalentam valsts valūtā, ar iespēju atjaunināt šo robežvērtību katru gadu. Itālijas iesniegtais pagarinājuma pieprasījums ir saderīgs ar minēto priekšlikumu, par kuru Padome vēl nav varējusi panākt vienošanos. 6. No informācijas, ko sniedza Itālija, izriet, ka pasākums galīgajā patēriņa posmā aplēsto iekasējamo kopējo nodokļu ieņēmumu summu ir samazinājis mazāk nekā par 0,2 %. 7. Atkāpe neatstāj iespaidu uz Savienības pašas resursiem, ko veido iekasētais pievienotās vērtības nodoklis, IR PIEŅĒMUSI ŠO LĒMUMU. 1. pants Atkāpjoties no Direktīvas 2006/112/EK 285. panta, Itālijai tiek atļauts atbrīvot no PVN nodokļa maksātājus, kuru gada apgrozījums nav lielāks par EUR 30 000. Itālija var paaugstināt robežvērtību, lai saglabātu atbrīvojuma patieso vērtību. 2. pants Shēma, kas minēta 1. pantā, nodokļa maksātājiem nav obligāta. 3. pants Šo lēmumu piemēro no 2011. gada 1. janvāra līdz dienai, kad stājas spēkā direktīva, ar ko groza gada apgrozījuma robežvērtību, līdz kurai nodokļa maksātājus var atbrīvot no PVN, vai līdz 2013. gada 31. decembrim atkarībā no tā, kura diena ir agrāk. 4. pants Šis lēmums ir adresēts Itālijas Republikai. Briselē, Padomes vārdā — priekšsēdētājs [1] OV L 347, 11.12.2006., 1. lpp. [2] OV L 249, 18.9.2008., 13. lpp. [3] COM(2004) 728 galīgā redakcija.